open-index/open-wikipedia-markdown huggingface dataset:
Pjotr Prussov

**Pjotr Prussov** (6. jaanuar 1942 – 19. märts 2017) oli valgevene autoehitaja, VAZ-2121 Niva looja.

## Isiklik
Pjotr Prussov sündis Valgevene NSV-s Viciebski oblastis Lozna rajoonis Zubki külas. Ta oli peres viies ja viimane laps. Tema isa oli Mihhail Prussov ja ema Olga Prussova.

1962. aasta sügisel mobiliseeriti Prussov Nõukogude armeesse. 1963. aastal liitus ta Alžeeriasse saadetud Nõukogude Liidu spetsialistidega, et puhastada Alžeeria, Maroko ja Tuneesiaga piirnevat piiriala miinidest. Ta sai selle käigus raskelt haavata. Kogemata lisati Prussovi nimi plahvatuse käigus hukkunute nimekirja.

Prussovi ärasaatmine toimus 21. märtsil 2017 Togliatti Issanda Muutmise katedraalis ja matus Togliatti kalmistul.

## Haridus
* Haradoki põllumajandustehnika tehnikum (1958–1962)
* Gorõ-Goretski põllumajandusakadeemia (1961; õppis ühe aasta, oli sunnitud lahkuma)
* V. J. Tšubari nimeline masinaehituse instituut (1965–1970; eriala: autod ja traktorid, lõpetas kiitusega)
* Kaitses tehnikateaduste kandidaadikraadi väitekirjaga "Käigusüsteemi erisused täisveduautodel" (1977)
* Kaitses tehnikateaduste doktorikraadi väitekirjaga "NSV Liidu sõiduautode tüübistik" (1986)

## Töö
* Kalinini nimelise kolhoosi mehaanik
* Tehase Kommunar töötaja (1967)
* Volga autotehase kanderaamistiku projekteerimisosakonna peakonstruktori alluvuses insener-konstruktor (1970–1975)
* Volga autotehase projekti VAZ-2121 peakonstruktor (aprill 1972)
* Volga autotehase perspektiivikate autoprojektide osakonna juhataja (1975–1978)
* Volga autotehase üldkonstrueerimise osakonna juhataja (1978–1983)
* Volga autotehase üldkonstrueerimise osakonna juhataja asetäitja (1983–1988)
* AvtoVAZi tootmisüksuse ülema üldkonstrueerimise ülesannetega asetäitjale alluva tehnilise teaduse keskuse autode ehitamise-katsetamise ning projekteerimise osakonna juhataja (1988–1998)
* AvtoVAZi peakorteri peakonstruktor (1998–2003)
* Pensionil (2003–2007)
* AvtoVAZi uute projekteerimispersonali töötajate peainsener-juhendaja ja autode hooldusosakonna direktoraadi juhataja (2007 – veebruar 2017)
* AvtoVAZi personali- ja sotsiaalpoliitika asepresident (veebruar 2017–märts 2017)

## Tunnustus
* Austuse märk (1976)
* Medal uudismaade arendamise eest (1959)
* Hõbemedal NSV Liidu Rahvamajanduse Saavutuste Näitusel (1977)
* Kuldmedal NSV Liidu Rahvamajanduse Saavutuste Näitusel (1984)
* Medal vapra töö eest (1986)
* Hõbemedal NSV Liidu Rahvamajanduse Saavutuste Näitusel (1988)
* Hõbemedal NSV Liidu Rahvamajanduse Saavutuste Näitusel (1991)
* Venemaa Föderatsiooni teeneline masinaehitaja (1994)
* Venemaa Föderatsiooni teeneline konstruktor (1995)
* Medal Tšetšeeni Vabariigile osutatud teenete eest (2012)
* Togliatti aukodanik (2012)
* Samara oblasti aukodanik (2016)

## Viited
Ervita raamatukogu

**Ervita raamatukogu** oli raamatukogu Järva vallas Ervita külas.

2012. aastal ühendati Koeru valla raamatukogud ja Ervita raamatukogust sai Koeru raamatukogu harukogu. 2022. aastal raamatukogu suleti.

## Viited
Diraci medal (ICTP)

**Diraci medal** on teadusauhind, mida annab välja Trieste'is asuv Abdus Salami Teoreetilise Füüsika Rahvusvaheline Keskus (ICTP). Ta on üks neljast erinevate institutsioonide poolt väljaantavast Diraci medalist.

Auhind asutati Briti füüsiku Paul Diraci auks. Auhinda antakse välja igal aastal alates 1985. aastast teadlastele, kellel on silmapaistvaid saavutusi teoreetilise füüsika valdkonnas. Nominendid valitakse välja füüsikateoreetikute ja matemaatikute hulgast, kes ei ole varem saanud Nobeli, Wolfi ega Fieldsi auhinda. Esimesed laureaadid olid Edward Witten ja Jakov Zeldovitš.

## Laureaate

* 1985 – Edward Witten ja Jakov Zeldovitš
* 1986 – Aleksandr Poljakov ja Yoichiro Nambu
*1987 – Bruno Zumino ja Bryce Seligman DeWitt
* 1988 – David J. Gross ja Jefim Fradkin
* 1989 – John H. Schwarz ja Michael Green
* 1990 – Ludvig Faddejev ja Sidney R. Coleman
* 1992 – Nikolai Bogoljubov ja Jakov G. Sinai
* 1996 – Martinus J.G. Veltman ja Tullio Regge
* 2002 – Alan Guth, Andrei Linde ja Paul Steinhardt

* 2003 – Robert Kraichnan ja Vladimir Zahharov
* 2008 – Joe Polchinski, Juan Maldacena ja Cumrun Vafa
* 2011 – Édouard Brézin, John Cardy ja Aleksandr Zamolodtšikov
* 2013 – Tom W. B. Kibble, Jim Peebles ja Martin John Rees
* 2014 – Ashoke Sen, Andrew Strominger ja Gabriele Veneziano
* 2015 – Aleksei Kitajev, Greg Moore ja Nicholas Read
* 2016 – Nathan Seiberg, Mihhail Šifman ja Arkadi Vainštein
*2019 – Vjatšeslav Muhhanov, Aleksei Starobinski, Rašid Sjunjajev
*2023 – Jeffrey Harvey, Igor Klebanov, Stephen Shenker, Leonard Susskind

## Viited

## Välislingid
*The Dirac Medal. ictp.it
*A list of past Dirac Medallists. ictp.it
Király ravitermid

**Király ravitermid** (ungari keeles *Király gyógyfürdő* – 'kuninga ravitermid') on ajalooline türgi vesiravila Ungari pealinna Budapesti II ringkonnas, mis kasutab looduslike kuumaveeallikate mineraalvett. Linna vanimaid hiliskeskaegseid avalikke terme hakkasid türklased rajama Osmanite riigi ajal 1565. aastal. Selle mineraalvesi pärineb lähedal asuvatest Lukácsi ravitermidest.

## Välislingid
* Király termide koduleht
Ameerika Eesti rändur

**Ameerika Eesti rändur** oli 1930–1932 New Yorgi Eesti Baptistide koguduse kirjastamisel ilmunud jätkväljaanne. Väljaandest ilmus kolm vihku ja need ilmusid sagedusega üks kord aastas. 

## Viited
Rudasi ravitermid

**Rudasi ravitermid** (ungari keeles *Rudas gyógyfürdő*) on ajalooline türgi vesiravila Ungari pealinna Budapesti I ringkonnas, mis kasutab looduslike kuumaveeallikate mineraalvett. Linna vanimaid hiliskeskaegseid avalikke terme hakati türklaste poolt rajama Osmanite riigi ajal 1550. aastal. See läbis 2006. aastaks põhjaliku interjööri renoveerimise.

## Välislingid
* Rudasi termide koduleht
Graafi seosmaatriks

**Graafi seosmaatriks** on graafi esitav ja selle tippude arvule vastav ruutmaatriks E, mille elemendid "1" esitavad serva olemasolu tipupaari vahel ning elemendid "0" selle puudumist. Seda maatriksit on nimetatud ka *naabruste maatriksiks*.

Esitatud graafile vastav seosmaatriks E:
\begin{Bmatrix}0&1&0&0&1&0\\1&0&1&0&1&0\\0&1&0&1&0&0\\0&0&1&0&1&1\\1&1&0&1&0&0\\0&0&0&1&0&0\end{Bmatrix}

Seosmaatriks on mõeldud küll graafi G esitamiseks, kuid mitte ainult.

Levinud on **graafi [[spekter|spektri]]** arvutamine kui seosmaatriksi omaväärtuste hulk, mis on graafi üks mittetäielikest invariantidest. Eksisteerib koguni spektraalne graafiteooria.

Uudne on aga graafi G **seosmaatriksi** E **[[astendamine]]**, mis tähendab selle maatriksi korrutamist iseendaga. On selgunud, et seosmaatriksite teatud astme n korral identifitseerib saadud E^n graafi elementaarsed sümmeetriaomadused vastavate tipupaari ja tipuorbiitide (-sümmeetriaklasside, positsioonide) näol .

## Viide

## Vaata ka
* Graafide identifitseerimine
* Graafi orbiit
* Graafi invariant
* Graafi struktuur
Eesti Sotsialistliku Partei Välismaa Koondis

**Eesti Sotsialistliku Partei Välismaa Koondis** (lühend **ESPVK**) oli väliseestlaste partei, mis tegutses pärast Teist maailmasõda Rootsis. ESPVK oli Eesti Vabariigi ajal tegutsenud Eesti Sotsialistliku Tööliste Partei jätk eksiilis. 

1990. aastal ühines ESPVK koos veel mitme erakonnaga Eesti Sotsiaaldemokraatlikuks Parteiks.

ESPVK esimees oli Johannes Mihkelson.

## Viited
Diraci medal (IOP)

**Paul Diraci medal**, ka **Diraci medal**,  on teadusauhind, mida annab välja Londonis asuv Briti Füüsikainstituut (IOP). Ta on üks neljast erinevate institutsioonide poolt väljaantavast Diraci medalist.

Auhind asutati 1985. aastal Briti füüsiku Paul Diraci auks. Auhinda antakse välja igal aastal alates 1987. aastast teadlastele, kellel on silmapaistvaid saavutusi teoreetilise füüsika (sealhulgas matemaatilise füüsika) valdkonnas. Esimene laureaat oli Stephen Hawking.

## Laureaate
* 1987 – Stephen Hawking
* 1989 – Roger Penrose
* 1997 – Peter Higgs
* 2004 – Michael Green
* 2005 – John Ellis 
* 2015 – John D. Barrow
* 2016 – Sandu Popescu

## Viited

## Välislingid
*Paul Dirac Medal and Prize. iop.org 
*Dirac medal recipients. iop.org
Eesti Vabadusliit

**Eesti Vabadusliit** (lühend EVL) oli Rootsis tegutsenud väliseestlaste organisatsioon.

EVL oli Rootsi Eestlaste Esinduse esinduskogu üks rühmitusi ja andis välja sarja "Vabadusliidu kirjavara".

## Viited
ZIL-130

**ZIL-130** on Nõukogude Liidus aastatel 1962–1994 ZIL-i autotehases toodetud veoauto. Kahe teljega ZIL-130 kõrval toodeti veel ka kolme teljega veoautosid ZIL-133 ja ZIL-131.

ZIL-130 eksporditi paljudesse riikidesse ka väljaspool idablokki. Veidi kergema GAZ-53 või veidi suurema MAZ-500 kõrval oli ZIL-130 tüüpiline sõiduk Nõukogude Liidu liikluspildis mitu aastakümmet.

ZIL-130 esimene prototüüp valmis 1956. aastal, kuid sellele oli veel vähe tegemist hilisema mudeliga. 1959. aastal valmis järgmine prototüüp. Esimesed viis veoautot toodeti 1962. aasta septembris, kuid ZIL-130 hakati masstootma alles 1964. aastal.

1973. aastal anti mudelile Nõukogude Liidu kvaliteedimärk. Aasta hiljem valmis miljones ZIL-130. Samal ajal hakati tootma versiooni, mis oleks sobilik liiklemiseks Kaug-Põhja oludes. 1977. aastal tuli müügile märgatavalt suurema teljevahega versioon. 1980. aastate alguses hakati tootma ZIL-138, mis erinevalt bensiinimootriga ZIL-130-st sõitis gaaskütusega.

Viimane ZIL-130 valmis Moskva autotehases 30. detsembril 1994. Seda tüüpi veoautot toodeti 32 aasta jooksul ligi 3,4 miljonit eksemplari. Hiljem jätkas ZIL-130 kabiinikujuga autode tootmise veel autotehas Amur, mis läks aga 2010. aastal pankrotti.

ZIL-130 kandevõime on 6000&nbsp;kg ja rattavalem 4×2.


ZiL-130 truck 2013 G1.jpg|ZIL-130 varane modifikatsioon
Crane truck KS-2561K on Zil-130 base.JPG|KS-2561 mobiilkraana ZIL-130 šassiil
Brno, Řečkovice, hasičský ZIL.JPG|ZIL-130 tuletõrjeauto


## Viited
Balaklija

**Balaklija** (ukraina keeles *Балаклія,* inglise keeles *Balakliia*) on linn Ukrainas Harkivi oblastis Izjumi rajoonis.

## Ajalugu
### 2022. aasta sõjategevus

Alates 2022. aasta 3. märtsist kuni sama aasta 8. septembrini okupeerisid Balaklija linna Venemaa Föderatsiooni relvajõud. 8. septembril teatasid Ukraina relvajõud linna vabastamisest. Balaklija tagasivallutamise operatsioonis osales HUR MO eriotstarbeline üksus Kraken.

### Pärast Vene okupatsiooni
Pärast okupatsiooni vahistasid Riikliku Juurdlusbüroo töötajad Vene okupatsiooni ajal kohalikku politseid juhtinud mehe.

## Viited
ZIL-157

**ZIL-157** on Nõukogude Liidus aastatel 1958–1994 ZIL-i autotehases toodetud taktikaline veoauto. Seda esitleti 1958. aasta maailmanäitusel. See on väga sarnane selle eelkäija ZiS-151 viimase versiooniga, millel oli täismetallist juhiruum.

Sõiduki prototüüp valmistati 1955. aastal. Seoses destaliniseerimisega muudeti tehase nimi ja sõiduki nimeks sai ZIL-157. See läks 1958. aastal seeriatootmisse nii tsiviil- kui ka sõjaliseks otstarbeks. Sõjalises kasutuses rakendati seda muu hulgas radarijaamana ja raketiheitja alusena.

1979. aastal vahetasid ZIL-157 Nõukogude Liidu sõjaväes välja standardveoautod Ural-375 ja ZIL-131. Lisaks Nõukogude Liidule toodeti Hiinas ZIL-157 koopiat CA-30.

ZIL-157 toodeti ametlikult kuni 1992. aastani. 1994. aastal monteeriti veel kaks sõidukit. Kokku toodeti ZIL-157-tüüpi veoautosid 797 934 tükki.

Auto toiteallikaks on kuuesilindriline neljataktiline bensiinimootor (klapimootor). Auto rehvisuurus on 12,00-18" ja rattavalem 6×6. Kütusepaagimaht on 215 liitrit. Auto tippkiirus on 65 km/h. Auto veojõudu võimalik oluliselt parandada, kui alandada rehvirõhku 3,5–0,5 baari. ZIL-157 kandevõime on 2500 kg.

Aastatel 1958–1986 kasutati ZIL-157 lumekoristusel ja selle esiotsa seati selleks lumepuhur D-470.

Nõukogude Liidus sai sõiduk rahva seas mitu hüüdnime, näiteks selle pika kapoti ja iseloomuliku radiaatorivõre tõttu kutsuti seda "Krokodilliks".


03-Mobile radar Danuta-LMW.jpg|Radarijaamaga varustatuad ZIL-157
Czechoslovak 130mm rocket launcher Raketomet vz. 51.jpg|ZIL-157-le kinnitatud raketiheitja


## Viited

## Välislingid

* ZIL-157. Veneraud.ee
Lilleoru tänav

**Lilleoru tänav** on tänav Rakveres. 

Tänav on pikkusega 1581 meetrit ja see ühendab Linnuriigi linnaosa linna kõige lõunapoolsema Rakvere Palermo linnaosaga. Ida-läänesuunaline tänav kulgeb lääne suunas läbi Rakvere linnametsa. See saab alguse Vabaduse ja Ööbiku tänava ristmikust. Palermo linnaosas ristub Lilleoru tänav Aia, Tartu, Ristiku, Kanarbiku ja Juhan Kunderi tänavaga põhja poolt ning Palermo tänavaga lõuna poolt. Tänav lõpeb Tõrma ringteega, mis on Pärnu–Rakvere–Sõmeru maantee (põhimaantee nr 5) üks osa.

19. sajandi esimesel poolel avas kaupmees Pervoi Rakveres Tartu tänava lõpus trahteri Palermo, mis sai nime Sitsiilia põhjarannikul asuva Palermo linna järgi, kus 1848. aasta jaanuaris algas Itaalia kodanlik revolutsioon. Trahter ja selle suveaed olid linnarahva üks tuntumaid suvepidude pidamise paiku. Selle järgi sai nime Rakvere Palermo linnaosa.

Tänava põhjaküljel, Tõrma ringtee lähedal, paikneb Pauluse kalmistu aadressiga Lilleoru tänav 26.

## Viited
Ráci ravitermid

**Ráci ravitermid** (ungari keeles *Rác gyógyfürdő*) on ajalooline türgi vesiravila Ungari pealinna Budapesti I ringkonnas, mis kasutab looduslike kuumaveeallikate mineraalvett. 

Linna vanimate hulka kuuluvaid keskaegseid avalikke terme hakkasid türklased rajama Osmanite riigi ajal 16. sajandil. See sai tuntuks Austria-Ungari keisririigi ajal ehitatud ujulate ning dušikoridori järgi. Sõna *rác* tähistab serblasi, kes kunagi samas piirkonnas kogukonnana elasid.
René Schick

**René Schick Gutiérrez** (23. november 1909 León – 3. august 1966 Managua) oli Nicaragua advokaat, diplomaat ja poliitik, Nicaragua president aastail 1963–1966.

René Schick Gutiérrez sündis Leónis, olles isa poolt Austria immigrantide järeltulija, tema ema oli aga Angélica Gutiérrez. Tema ema töötas kaevanduse juures pesunaisena ja kohtas seal tulevase presidendi isa kaevandusinsener Federico Schicki, kelle isaks oli Jacobo Schick ja emaks Margarita Renguer, mõlemad juudid. Frederico suri aastal 1911, tema abikaasa ja laps jäid aga vaesusse. Nooruses teenis René Schick kooli kõrvalt lisaraha kingsepatöödega.

Keskkooli ajal jäi nooruk silma insener J. Ramón Sevillale, kes asus tema haridusteed toetama. Aastal 1937 sai Sevillast Anastasio Somoza García valitsuse minister, koos temaga sattus Somozadega seotud ringkondadesse ka Schick. Nii sai temast poliitilistelt vaadetelt liberaal. Samal aastal abiellus Schick Carmen Reñazcoga. Noormees asus Managua ülikoolis õigusteadust õppima, hiljem sai temast sama ülikooli professor, notar ja riigikohtu liige. Õpingute ajal liialdas Schick alkoholiga, ent viimaks liitus ta selle probleemiga tegelemiseks Anonüümsete Alkohoolikutega.

Aastal 1941 sai temast Nicaragua raudteekompanii teenistuses olev tsiviiladvokaat, ka töötas ta advokaadina oma kodulinnas Leónis. Aastal 1946 liitus ta diplomaatilise korpusega, kus temast sai Nicaragua Washingtonis asuva saatkonna asjur, seejärel aga Nicaragua saadik USA-s, Ameerika Riikide Organisatsiooni juures ja ÜRO juures, hiljem lühikest aega ka Venezuelas. Aastal 1957 sai temast haridusminister ja aastal 1961 välisminister. 

Aastal 1962 otsustas ta kandideerida Nicaragua presidendivalimistel, kus võitis. Ametivande andmisel ütles ta, et tema valitsus on suunatud sotsiaalse õigustunde ja liberaalse humanismi teenimisele, olles suunatud laiade rahvamasside hüvangule. Kuigi oma ametiaja vältel oli ta sisuliselt diktaatorite eelmise presidendi Luis Somoza Debayle ja selle venna, rahvuskaardi juhi Anastasio Somoza Debayle kontrolli all, tegutses ta siiski oma ametivandele vastavalt. Ametivande andmise päeval jagas ta suure osa oma varast vaestele ja algatas programmi, millega riigi väikese sissetulekuga pered said omale väikese maalapikese ning sellele ehitati riigi kulul maja. Ka armastas ta lõunatada avalikes söögikohtades või turuplatsidel, lihtrahva keskel, mistõttu teda nimetati sageli populistiks.

Oma ametiajal kindlustas ta Nicaragua rahvuspanga finantsilist seisukorda ja lasi rajada selle peahoone, mis oli esimene kõrghoone Managuas Samuti õnnestus tal stabiliseerida riigi majandust. Tema eestvedamisel rajati Chinandega, Juigalpa ja Matagalpa linna kõrgemad põllumajanduslikud õppeasutused. Ka alustati tema ametiajal Nicaragua Ruben Dario nimelise rahvusteatri ehitustöid. Ta tühistas Emiliano Chamorro Vargase sõlmitud lepingu, millega USA sai õiguse ehitada läbi Nicaragua territooriumi kanal. Samas lubas ta Kuuba kriisiga seoses riigi territooriumile paigutada USA raketid.

## Viited
BRUNO

**BRUNO** on Eesti Disainerite Liidu välja antav tootedisainiauhind, mis on nimetatud Eesti Kunstiakadeemia disainikateedri rajaja ja pikaajalise juhataja professor Bruno Tombergi järgi.

Auhinda antakse välja iga kahe aasta tagant. Auhinnaga kaasneb Anneliis Aunapuu geomeetriline taies. Esimesed auhinnad jagati Viitna kõrtsis toimunud pidulikul koosviibimisel. Alates 2012. aastast antakse Eesti Disainiauhindu, sh tootedisainiauhinda BRUNO, koos Eesti Disainikeskuse, ADC*Estonia ja Teenusmajanduse Kojaga. Eesti Disainiauhindade andmist korraldab Eesti Disainikeskus ja auhinnagala toimub Disainiööl.

## BRUNO laureaadid
*2006 – Martin Pärn (tootedisain) ja Annike Laigo (disainiprojekt) 
*2008 – Mare Kelpman (tootedisain), Tarmo Luisk (disainiprojekt) ja ByRoller (*design management*)
*2010 – Veiko Liis (tootedisain), Maarja Mõtus (disainiprojekt), Kadarbiku talu (*design management*)
*2012 – Margus Triibmann (tootedisain) ja KOKO arhitektid (disainiprojekt) 
*2014 – Tarmo Luisk (autoridisain) ja Mihkel Güsson (tööstusdisain)
*2016 – Johanna Tammsalu (elukeskkondliku toote disain) ja Karl Annus (elustiili tootedisain) 
*2018 – Jaak Tiik ja Andreas Tiik (elukeskkondliku toote disain)

## Viited
Lorenzo Guerrero

**Lorenzo Guerrero Gutiérrez** (13. november 1900 Granada – 15. aprill 1981 Granada) oli Nicaragua advokaat ja poliitik, Nicaragua president aastail 1966–1967.

Lorenzo Guerrero oli Somozade poolehoidja, kes aastail 1934–1937 oli riigi kaitseminister. Seejärel töötas ta 1946. aastani Nicaragua saadikuna Mehhikos. René Schicki võimuloleku ajal oli Lorenzo riigi asepresident. Pärast Shicki surma määras Kongress Lorenzo Guerrero kuni Shicki ametiaja lõpuni riigi presidendiks, seejärel andis ta võimu üle Anastasio Somoza Debaylele, kelle juures ta sai siseasjade ministri ja asepresidendi koha. Aastail 1967–1972 oli ta riigi välisminister.

## 22. jaanuari veresaun

Lorenzo Guerrero võimuloleku ajal toimus Managuas veretöö, mis sai tuntuks 22. jaanuari veresaunana. Somozade diktatuuri vastu olnud inimesed kogunesid tänavatele, avaldamaks toetust viie opositsioonipartei ühisele presidendikandidaadile konservatiiv Fernando Agüero Rochale. Rahvuskaardi sõdurid avasid rahva pihta tule, hukkus 1000–1500 meeleavaldajat.

## Viited
Budapest (George Ezra laul)

**"Budapest"** on inglise laulukirjutaja ja laulja George Ezra laul tema debüütstuudioalbumilt "Wanted on Voyage" (2014). 

See anti välja albumi teise singlina Itaalias 13. detsembril 2013 ja Ühendkuningriigis 13. juunil 2014. Laulu kirjutas Ezra kahasse Joel Pottiga, produtsent oli Cam Blackwood.

Singli andis välja Columbia Records, levitas Sony Music, ja see jõudis Ühendkuningriigi singlite edetabelis kolmandale kohale. "Budapest" on olnud Ezra tunnustatud hitt ka Austrias ja Uus-Meremaal, lisaks jõudnud esikümnesse Austraalias, Saksamaal, Iirimaal, Itaalias, Hollandis ja Šveitsis. See oli 2014. aastal läbimüügilt kolmeteistkümnes singel Ühendkuningriigis. Ameerika Ühendriikides anti laul välja 2015. aastal ning see jõudis edetabelis 32. kohale.
Murad V

**Murad V** (osmanitürgi keeles مراد خامس) (21. september 1840 – 29. august 1904) oli Osmanite riigi sultan aastatel 1876–1876. Ta oli Abdülmecid I ja Şevkefza Sultaana poeg.
Orlando Montenegro Medrano

**Orlando Montenegro Medrano** (1937 – 29. oktoober 1988 Miami) oli Nicaragua advokaat ja poliitik, Nicaragua presidendi kohusetäitja augustis 1966.

Orlando Montenegro Medrano sündis aastal 1937. Poliitilistelt vaadetelt oli ta liberaal. Eelmise presidendi René Schicki surma järel oli ta ühe päeva presidendi kohusetäitja, andes seejärel võimu üle Lorenzo Guerrerole. Hiljem sai temast Managua linnapea, ent Somozade klanni kukutamise järel pidi ta riigist lahkuma. Ta suri 29. oktoobril 1988 Miamis.

## Viited
If You Can't Give Me Love

**"If You Can't Give Me Love"** on USA rokkmuusiku Suzi Quatro laul tema kuuendalt stuudioalbumilt "If You Knew Suzi..." (1978). See anti välja ka singlina. Laulu autorid on Mike Chapman ja Nicky Chinni.

## Singel
1978. aastal anti singel "If You Can't Give Me Love" välja mitmetes riikides, nagu
, , , , , , , , , ,  jmt. 

## Radade loend

## CD

Laul on ka mitmetel teistel Quatro albumitel, nagu 11. stuudioalbum "What Goes Around - Greatest & Latest" (CD-l, juuni 1996); laulu pikkus 5:08) ja "The Wild One: Greatest Hits" (12. lugu
) jmt. 

## Viited

## Välislingid
* Kaver: Bernhard Brink (1978), [Alles Braucht Seine Zeit (If You Can't Give Me Love)](http://www.whosampled.com/Bernhard-Brink/Alles-Braucht-Seine-Zeit-(If-You-Can't-Give-Me-Love)/)
SS Robot

**SS Robot** on 2009. aastal Tartus loodud Eesti hardcore punk bänd.

Bändi sõnum on antitotalitaarselt lihtne: "Önne kõigile tasuta!".

## Ajalugu
Aasta oli 2009 sügis, ühes Tartu prooviruumis tuldi kokku selleks, et mängida SS Roboti nime all linti üks lugu ja minna laiali. Looks oli Masu. See räägib JOKK- poliitikute ja "ärimeeste" omavahelistest suhetest. Pisut pragmaatiliseks peetud tekstiga lugu lõppeb tavainimese jaoks siiski positiivse noodiga: "...neil on läind, kuid meil on alles."
Kummalisel kombel ei mindud laiali. Vahepealsete aastatega Eesti poliitilisel ja sotsiaalpoliitilisel maastikul toimuvast tekkinud frustratsioon nõudis väljundit, Kolba tekstid löödi käigu pealt koos riffidesse ja sündis EP "Pidurdusjälg taevas". Bändi esimene kauamängiv "Õnne Kõigile Tasuta" sündis 2017 aasta septembris.

## Koosseis
* Kolp H. Tiits-Vokaal (2009-...)
* Hindrek Reiman-Bass (2019-...)
* Lars Lillo-Trummid (2015-...)
* Ragnar Viks-Kitarr (2017-...)
* Erki Reim-Kitarr (2019-...)

### Endised liikmed
* Murat Nisametdinov-Trummid (2009-2015)
* Karlis Kütt-Kitarr (2014-2016)
* Remi Teras-Bass (2009-2017)
* Ivo Laanelind-Kitarr (2016-2018)
*Rainer Lillo-Kitarr (2011-2015, 2018-2019)
*Erik Markus-Bass (2017-2019)

## Üllitised
* EP "Pidurdusjälg taevas" (2011)
* EP "Patune Mari" (2016)
* LP "Õnne Kõigile Tasuta" (2017)
*EP "Maha Balti parunid!" (2019)
Suur Naljahammas

"**Suur Naljahammas** *: Rahwa lõbu ja nalja leht*" oli Ado Reinvaldi väljaandel 1903. aastal Viljandis ilmunud huumoriraamat. 

Raamat trükiti Viljandis trükikojas Ado Tõllasepp. Raamatu hind oli 15 kopikat.

## Viited

## Välislingid
* Eesti Kirjandusmuuseum – Ado Reinvald, Suur Naljahammas. Rahwa lõbu ja nalja leht. I (1903)
Shanghai Eesti Selts

**Shanghai Eesti Selts** oli Hiina eestlasi ühendav selts, mis tegutses Hiinas Shanghais. 

Selts asutati 1920. aasta lõpus ja tegutses 1920. aastate lõpuni. Pärast seltsi hääbumist olid eestlased koondunud Eesti konsulaat Shanghais ümber. 

## Vaata ka
*Shanghai Eesti Rahvuskomitee
*Eestlased Hiinas

## Viited
Classic Mum

**"Classic Mum"** (stiliseeritult "Classic MUM") 2017. aasta väljaanne on plaadifirma Spectrum Music poolt välja antud *box set*.

## Lugude nimekiri

## Viited
Mari Haavel

**Mari Haavel** (sündinud 7. oktoobril 1970) on eesti tekstiilikunstnik. 

## Elukäik
Mari Haavel on lõpetanud Eesti Kunstiakadeemia tekstiili erialal 1996. aastal. 

## Isikunäitused
*2000 "Näeb. Vaatleb." galerii Sammas, Tallinn (koos Kadi Pajupuuga)
*2002 "Näeb jälle", Art Café, Rakvere 
*2009 "Armas aeg." Art Café, Rakvere 
*2010 "Ajalikud peegeldused", Saaremaa kunstistuudio, Kuressaare
*2013 "Ajalikud peegeldused", Hopneri maja, Tallinn
*2013 "Kolmekesi", HOP galerii, Tallinn (koos Siiri Minka ja Christel Allikuga)

## Liikmesus
Mari Haavel kuulub 1998. aastast vaibakunstnike rühmitusse Vaba Tahe ja aastast 2000 Eesti Tekstiilikunstnike Liitu.

## Viited
÷ (album)

**"÷"** ehk **"Divide"** on Inglise laulja Ed Sheerani kolmas stuudioalbum. Albumi andsid 2017. aasta 3. märtsil välja plaadifirmad Asylum Records ja Atlantic Records. Albumi kaks esimest singlit "Castle on the Hill" ja "Shape of You" avaldati juba 6. jaanuaril 2017.

Album tõusis kohe Suurbritannia albumite edetabelis esikohale ning seda ostati esimese nädala jooksul 672&nbsp;000 eksemplari. Album jõudis esikohale veel 14 maal, muu hulgas USA-s, Kanadas ja Austraalias. 10. märtsil püstitas album veel omamoodi rekordi – nimelt albumi *deluxe*-versiooni kõik 16 lugu olid Briti singlite edetabeli 19 edukaima laulu hulgas ja Sheeranile kuulus koguni 6 parimat kohta.

## Lood

## Viited
Erootiline Anekdoot

**Erootiline Anekdoot** oli huumoriajaleht, mis ilmus 1991. aasta oktoobris Tallinnas.  Ajalehte andis välja AS Kodu-Press koostöös Rahvusvahelise Detektiiv- ja Poliitilise Romaani Assotsiatsiooni Moskva Peakorteri Tallinna Keskusega. Sisuks olid erootilised anekdoodid ja Aldo Roomere karikatuurid.

## Viited
Rumfordi auhind

**Rumfordi auhind** on teadusauhind, mida annab välja Ameerika Kunstide ja Teaduste Akadeemia. 

Auhind asutati 1839. aastal inglise-ameerika teadlase krahv Rumfordi (Benjamin Thompson) auks. On küll öeldud, et seda auhinda antakse teadlastele panuse eest valdkondades, mis on seotud soojuse ja valgusega, kuid nominentide valimisel  interpreteeritakse seda määratlust laiemalt.  

Esimene laureaat oli ameerika keemik Robert Hare. Järgmise auhinna väljaandmine toimus alles 23 aastat hiljem – see anti leiutaja John Ericssonile. 

## Laureaate

* 1839 – Robert Hare
* 1862 – John Ericsson
* 1888 – Albert Abraham Michelson
* 1902 – George Ellery Hale
* 1895 – Thomas Alva Edison
* 1915 – Charles Greeley Abbot
* 1917 – Percy Williams Bridgman
* 1920 – Irving Langmuir
* 1925 – Henry Norris Russell
* 1926 – Arthur Holly Compton
* 1933 – Harlow Shapley
* 1941 – Vladimir Zvorõkin
* 1953 – Enrico Fermi,  Willis Eugene Lamb ja Lars Onsager

* 1955 – James Franck
* 1957 – Subrahmanyan Chandrasekhar
* 1961 – Charles Townes
* 1963 – Hans Bethe
* 1967 – Robert Dicke ja Cornelis Bernardus van Niel
* 1968 – Maarten Schmidt
* 1980 – Chen Ning Yang ja Robert Mills
* 1985 – Hans Georg Dehmelt ja Norman Foster Ramsey
* 1996 – John C. Mather
* 2008 – George P. Shultz
* 2015 – Federico Capasso ja Alfred Cho
* 2019 – Ernst Bamberg, Ed Boyden, Karl Deisseroth, Peter Hegemann, Gero Miesenböck ja Georg Nagel
* 2021 – Charles L. Bennett

## Vaata ka
* Rumfordi medal

## Viited

## Välislingid
*Recipients of the Rumford Prize. amacad.org
Oskar Kleini medal

**Oskar Kleini mälestusloeng**, ka **Oskar Kleini medal**, on teadusauhind, mida annab välja Stockholmi Ülikool. 

Auhind, mis koosneb avalikust loengust ja medalist, asutati Rootsi füüsiku Oskar Kleini mälestuseks. Auhinda antakse välja igal aastal alates 1988. aastast. Auhinda toetab Kuningliku Teaduste Akadeemia Nobeli komitee. Esimene laureaat oli Chen Ning Yang.

1994. aastal möödus Oskar Kleini sünnist 100 aastat. 19.–21. septembril korraldati Kleini auks mälestussümpoosium, millel esinesid avalike loengutega 14 teadlast, teiste seas ka Ludvig Faddejev, David Gross ja Gerardus 't Hooft.     

## Laureaate

*1988 – Chen Ning Yang
*1989 – Steven Weinberg
*1990 – Hans Bethe
*1991 – Alan Guth
*1992 – John A. Wheeler
*1993 – Tsung Dao Lee
*1995 – Nathan Seiberg
*1996 – Aleksandr Poljakov
*1997 – Jim Peebles
*1998 – Edward Witten
*1999 – Gerard 't Hooft

*2000 – David Gross
*2001 – Andrei Linde
*2002 – Martin Rees
*2003 – Stephen Hawking
*2004 – Pierre Ramond
*2005 – Yoichiro Nambu
*2006 – Vjatšeslav Muhhanov
*2007 – Gabriele Veneziano
*2008 – Helen Quinn
*2009 – Peter Higgs
*2010 – Aleksei Starobinski

*2011 – Joseph Silk
*2012 – Juan Maldacena
*2013 – Frank Wilczek
*2014 – Andrew Strominger
*2015 – Rašid Sjunjajev
*2016 – Kip S. Thorne
*2017 – Sheldon Glashow
*2018 – Leonard Susskind 
*2019 – Lisa Randall 
*2020 – Roy Kerr
*2024 – Renata Kallosh

## Viited

## Välislingid
*Oskar Klein Memorial Lecture. okc.albanova.se
*The Oskar Klein Memorial Lectures. youtube.com
Sib Hashian

**Sib Hashian** (õieti **John Thomas Hashian**;  (17. august 1949 Boston – 22. märts 2017 Nassausse teel olnud ristluslaev) oli USA trummar.

1975. aastal valis Hashiani rokkansamblisse Boston trummariks Jim Masdea asemele bändi asutaja Tom Scholz. Hashian on kaasa teinud Bostoni albumitel "Boston" ja "Don't Look Back". Ta võttis osa Bostoni albumi "Third Stage" esimestest proovidest. Hashian lahkus Bostonist Masdea naasmise tõttu. Pärast bändist Bostoni lahkumist kaebas Hashian Bostoni laulja Tom Scholzi kohtusse autoritasude saamiseks. Nad jõudsid kohtus kokkuleppele.

2017. aasta 22. märtsil kukkus Hashian Bahama pealinna Nassausse teel olnud ristluslaeval esinemise ajal kokku ja suri.

## Töö
* Rokkbändi Boston trummar (alates 1975)
* Muusiku Barry Goudreau sooloalbumi trummar (1980)
* Cape Cod Repertory teatri näitleja lavastuses "9-ball" (2001)
* Taustabändi The Waboritas mitteametlik liige Sammy Hagari saates "" (2003)
* Tremonti teatri näitleja lavastuses "9-ball" (2004)
* Saate "R U the girl" külaline (2005)
* Bluus-rokkbändi Ernie and the Automaticsi kitarrist (2006)
* Teleseriaali "Scorch's PFG-TV" üks osalejatest (2012)

## Isiklikku
Hashiani esivanemad olid pärit Armeeniast ja Itaaliast. 

Ta elas Ameerika Ühendriikides Massachusettsi osariigis Essexi maakonnas Lynnfieldi linnas. 

Tal sündis poeg Adam ning tütred Aja ja Lauren.

## Viited
Benjamin Franklini medal

***[[Benjamin Franklini medal (APS)| Benjamin Franklini medal]]** on Ameerika Filosoofiaseltsi (APS) poolt väljaantav teadusauhind
***[[Benjamin Franklini medal (Franklini Instituut)| Benjamin Franklini medal]]** on Franklini Instituudi poolt väljaantav teadusauhind
***[[Benjamin Franklini medal (RSA)| Benjamin Franklini medal]]** on Royal Society of Artsi (RSA) poolt väljaantav teadusauhind

## Vaata ka
*Franklini medal
Press (ajaleht)

**Press** (esialgse nimega **Pressemeester Press** 1944) oli väliseesti ajaleht, mis ilmus aastatel 1944–1945 Austrias St. Wolfgangis ja hiljem Tšehhis Ustis. Ajalehte andis välja ja toimetas Erich Ernits.

Ajalehest ilmus 12 numbrit. Ajalehe 1945. aasta nr 8 kandis täiendpealkirja "Tõenäoliselt ainus eestikeelne ajaleht Saksamaal".

## Viited
Thomas Bach

**Thomas Bach** (sündinud 29. detsembril 1953 Würzburgis) on saksa jurist ja vehkleja, Rahvusvahelise Olümpiakomitee (ROK-i) president 2013–2025. 

Ta kuulus 1976. aasta suveolümpiamängudel Montréalis Lääne-Saksamaa võidukasse vehklemismeeskonda, kes võitis florettis kulla. Florettvehklemises on tal ka meeskondlikud kuld (1977), hõbe (1973) ja pronks (1979) vehklemise maailmameistrivõistlustelt.

Ta omandas 1983. aastal Würzburgi ülikoolis doktorikraad õigusteaduses.
Kodukolle

**Kodukolle** võib tähendada järgmist:
*Kodukolle on kodus olev tule- ning küttekolle
*Kodukolle (ajakiri, 1927), ilmus 1927–1928 Eestis
*Kodukolle (ajakiri, 2000), ilmus 2000–2007 Eestis
*Kodukolle (ajakiri, 1945), ilmus 1945–1946 Rootsis
*Kodukolle (ajakiri, 1951), ilmus 1951–1954 Kanadas
*Kodukolle oli ajalehe Kommunismi Koit lisa, ilmus 1960–1961
*...
Guzel Jahhina

**Guzel Jahhina** (vene keeles **Гузель Шамилевна Яхина**, tatari keeles **Гүзәл Яхина**; sündinud 1. juunil 1977 Kaasanis) on vene keeles kirjutav tatari kirjanik.

Ta sündis aastal 1977 Kaasanis, Tema ema on arst ja isa insener, tema kodune keel oli tatari keel, vene keelt hakkas ta kõnelema lasteaias. Ta lõpetas Kaasani Riikliku Pedagoogilise Instituudi võõrkeelte teaduskonna. Aastast 1999 elab ta Moskvas, kus on töötanud suhtekorralduse, reklaami ja turunduse valdkonnas. Lisaks lõpetas ta aastal 2015 Moskva kinokooli stsenaristide teaduskonna. Tema teoseid on avaldatud ajakirjades Neva ja Oktjabr. Ajakirjas Sibirskije ogni ilmusid peatükid tema debüütromaanist "Zuleihha avab silmad".

Aastal 2017 ilmus romaan "Zuleihha avab silmad" ka eesti keeles, tõlkija (vene keelest) Jüri Ojamaa; raamat ilmus sarjas "Punane raamat" (väljaandjaks kirjastus Tänapäev).
Lindita

**Lindita Halimi** (esinejanimega **Lindita**; sündinud 24. märtsil 1989 Vitinas) on Kosovo-Albaania laulja ja laulukirjutaja.

Ta esindas Albaaniat 2017. aasta Eurovisiooni lauluvõistlusel Kiievis lauluga "World" (albaaniakeelne pealkiri "Botë"). Laul poolfinaalist edasi ei pääsenud.
Isaiah Firebrace

**Isaiah Firebrace** (sündinud 21. novembril 1999 Moamas Uus-Lõuna-Walesis) on Austraalia laulja. Firebrace võitis 2016. aastal saate "The X-Factor Australia" 8. hooaja.

Ta on aborigeeni päritolu.

Tema debüütalbum "Isaiah" ilmus 2016. aastal.

Firebrace esindas Austraaliat 2017. aasta Eurovisiooni lauluvõistlusel Kiievis lauluga "Don't Come Easy". Laul saavutas 173 punktiga üheksanda koha.
Viha

**Viha** on tugev, ebameeldiv emotsionaalne reaktsioon tajutavale provokatsioonile, haigetsaamisele või ohule. Viha võib tekkida, kui inimene tunneb, et tema isiklikke piire rikutakse või kavatsetakse rikkuda. Mõned inimesed on harjunud ettetulevatele probleemidele vihaga reageerima. 
Kirjanik William DeFoore on viha kirjeldanud kui aurupotti: me saame viha tagasi hoida ainult teatud aja jooksul, kuni see plahvatab.

Vihasel inimesel toimuvad kehalised muutused: südame löögisageduse tõus, kõrgenenud vererõhk ja kõrgenenud adrenaliin ja noradrenaliin. Mõnede teadlaste arvates vallandab viha ajus ajutegevuse osa "võitle või põgene".

Viha kasutatakse kaitsemehhanismina, et varjata hirmu, haigetsaamist või kurbust.

Psühholoogid eristavad kolme liiki viha:
# **Kiire ja äkiline viha** ehk **äkkviha**. Inglise preester Joseph Butler seostas seda enesealalhoiuinstinktiga, mis on inimestel loomade omaga sarnane. Äkkviha tekib loomal, keda piinatakse või kes on lõksu langenud. See viha on lühiajaline.
# **Väljakujunenud ja tahtlik viha** on reaktsioon teiste inimeste käitumisele, kui inimene tunneb, et teda on ebaõiglaselt koheldud. See viha on lühiajaline. 
# **Sisemine viha** on seotud pigem inimese instinktide, tunnetusega. Selle viha tundemärgid on ärrituvus, morn ja tõre olek.

## Viited

## Välislingid
* Margus Laidre: kaks minutit vihkamist postimees.ee, 10. november 2017
Varioola

**Varioola** on paljuhäälne kolme manuaaliga (kaks klahvistikku ja üks puutetundlik keelpillitehnikas mängitav riba; heliulatus seitse oktavit) elektroonne muusikainstrument, mille aastatel 1955–1959 projekteerisid ja valmistasid elektroonikainsener ja füüsikateadur Anatol Sügis ning helirežissöör Heino Pedusaar Tallinnas. Avara kõlavärvingupaletiga pill valmis 1959. aastaks. 

Instrument leidis ulatuslikku kasutamist Eesti Raadio ja Eesti Televisiooni stuudiotes, filmide ja kuuldemängude helindamisel ning sõnateatri etenduste (nt Boris Kaburi ulmenäidendi "Rops") saatemuusika salvestamisel, samuti mitmes varietee- ja estraadiansamblis.
  
Varioola erineb kõigist toonastest samataolistest elektronorelitest heli ataki olemuse (järsust sujuvani) ja vaibumise kiiruse varieeritavuselt (v.a Novachord, kus see oli võimalik). Sellest tuletati ka pilli nimetus. Eripärane on ka see, et etteandesageduse allajagamist pole tehtud trigerite abil, nagu see on tavaline suures osas elektroonsetes muusikariistades (nt retakord).

Peamised interpreedid olid pianistid Valdur Roots, Peeter Saul ja Evi Ross ning organist Rolf Uusväli. Levimuusikat esitasid ja salvestasid Olaf Jürme, Rein Alango, Mart Lille ja Peeter Saul, samuti heliloojad Leo Tauts, Hans Hindpere ja Gunnar Pedraudse. Kahelt viimaselt on ka spetsiaalselt varioolale loodud palu.

Aastatel 1973–2000 oli varioola Eesti Teatri- ja Muusikamuuseumi püsiekspositsioonis. Alates 2015. aastast leiab kasutamist kontsertinstrumendina ning õppevahendina, samuti omamoodi museaalina Eesti Muusika- ja Teatriakadeemia elektronmuusika osakonnas, kus demonstreerib elektronmuusika algusaegu.

Pool sajandit suure publiku ees vaikinud varioola taassünd toimus spetsiaalselt sellele pillile kirjutatud uudispaladega neljalt autorilt (Malle Maltis, Margo Kõlar, Mart Siimer ja Marianna Liik) Eesti muusika päevade raames iseseisva kontserdina Eesti Rahvusraamatukogu suures konverentsisaalis 14. aprillil 2016.

## Viited
Õnn

**Õnn** ehk **õnnelikkus** on inimese vaimne ja emotsionaalne seisund alates meeldivast rahulolust kuni intensiivse rõõmuni. Õnnelik olemine võib peegeldada inimese üldist rahulolu oma eluga. Erinevad bioloogia-, psühholoogia-, majandusteaduse-, religiooni ja  filosoofia tegelased on püüdnud defineerida õnne ja leida tema allikaid.

Eesti etümoloogiasõnaraamat väidab, et õnn on rõõm ja sügav rahulolu oma olukorraga.

Filosoofid ja religioonid defineerivad õnne pigem kui head elu, mitte lihtsalt kui emotsiooni. Tänapäeval õnn on udune mõiste ja võib erinevatele inimestele tähendada erinevaid asju. Õnne seostatakse selliste mõistetega nagu heaolu ja elukvaliteet. Õnne on määratletud ka kui rahulolu.. Mõned uurijad keskenduvad vahedele hedonistliku traditsiooni, mis otsib meeldivat ja väldib ebameeldivaid kogemusi ning eudaimonismi traditsiooni, mis püüab elu elada täielikult ja sügavat rahulolu pakkuval viisil, vahel.

## Uuringud
2023. aastal ilmunud õnnelikkuseuuringute ülevaateartiklist ilmneb, et paljud õnneuuringud pole usaldusväärsed ning ei võimalda üldistatavalt määratleda, millised eluviisid või tegevused (näiteks looduses viibimine, trenni tegemine, mediteerimine) võiksid inimestele universaalselt õnnelikkuse tagada. Kindlamad tõendid ilmnesid aga tänulik olemise ja võõrastega suhtlemise strateegiatele, mis aitavad õnnetunnet suurendada.

## Vaata ka

* Ikigai
* õnnetus

## Viited
Mehmed V

**Mehmed V** (osmanitürgi keeles: محمد خامس *Meḥmed-i ẖâmis*, türgi keeles: *Mehmed V Reşad* või *Reşat Mehmet*)  (2. november 1844 – 3. juuli 1918) oli Osmanite riigi eelviimane sultan kes valitses aastatel 1909–1918.

Ta oli Abdülmecid I ja Gülcemal Kadıni poeg.
Anita Laigo

**Anita Laigo** (kuni 1936 **Obst**, siis **Oeste**; 5. septembril 1901 Varnja, Kavastu vald – 4. mai 1984 Tartu) oli eesti tekstiilikunstnik.

## Elukäik
Anita Laigo sündis 5. septembril 1901 Varnja külas, Kavastu vallas,  Tartu kreisis Eduard Friedrich Obsti ja Maria Obsti perekonnas. Varnjast kolis Anita oma perega 1907. aastal Tartusse, kus ta õppis Tartu Puškini-nimeline Tütarlaste Gümnaasiumis, mis tegutses aadressil Riia tänav 121 (praegu Riia 25). Viimased kaks õppeaastat käis Anita Laigo Eesti Noorsoo Kasvatuse Seltsi tütarlaste gümnaasiumis. Eesti Noorsoo Kasvatuse Seltsi tütarlaste gümnaasiumi lõpetas Anita Laigo 1920. aastal.

Anita Laigo õppis Kõrgemas Kunstikoolis Pallas aastatel 1919–1923 joonistusõpetajaks ning aastatel 1925–1926 maali. Aastatel 1926–1930 töötas Anita Laigo joonistusõpetajana Järvamaal asunud Ambla põllumajandusgümnaasiumis. 1932. aastal asus ta õppima Tartu Naisseltsi Käsitöökoolis, kus ta 1935. aasta juunis lõpetas kolmeaastase kangakudumise praktilise ja teoreetilise kursuse. 1936. aasta 13. märtsil eestistati Anita Obsti perekonnanimi Oesteks. 1938. aastal asus ta tööle Eesti Rahva Muuseumis avatud Rahvarõivaste Nõuande Büroos juhatajana.

Anita abiellus 11. veebruaril 1939 Arkadio Laigoga. 1946. aastal asus ta tööle Kunstifondi Tartu osakonna tekstiiliateljee vanemmeistrina, töötades seal kokku 23 aastat ning minnes pensionile 1969. aastal. 

## Publikatsioonid
*Anita Laigo "Eesti rahva käsitöö tehnikast." Käsikiri, ERM-i etnograafiline arhiiv, 1955.
*"Eesti rahvarõivad ja käsitöö." Kataloog, Tartu: Teaduslik Kirjandus, 1946.

## Liikmesus
Anita Laigo kuulus Eesti Kunstnike Liitu aastast 1959.

## Viited

## Välislingid
* https://foto.etdm.ee/search?searchtype=complex&author_ids=519 – Anita Laigo tekstiilid Eesti Tarbekunsti- ja Disainimuuseumi kogudes
* https://tekstiilid.raabe.ee/anita-laigo-ja-aleksander-trass/
Silja Lamp

**Silja Lamp** (sündinud 13. juulil 1950 Tartumaal Äksis) on eesti tekstiilikunstnik. 

## Elukäik
1957–1964 õppis Järtsaare 8. klassilises koolis ning 1968 lõpetas Põltsamaa Keskkooli. Silja Lamp on lõpetanud Eesti NSV Riiklik Kunstiinstituudi 1976. aastal moe erialal.  Moenäitustel esinemist alustas ta 1978. aastal Tartus. 1974–1975 oli ERKI ettevalmistuskursuste joonistamise ja maalimise õppejõud.

Silja Lamp kuulub Eesti Kunstnike Liitu aastast 1988 ja Eesti Tekstiilikunstnike Liitu aastast 1993.

### Isikunäitused
*1984 Tallinna Kunstisalong
*1987 "Maalitud siid", Tallinna Kunstifondi aknanäitus
*1990 Haapsalu linnagalerii
*1991 Lihula rahvamaja
*1995 Hilpharaka kelder
*1998 "Õhulised kangad", Tallinna Linnagalerii
*2008 "Kevadkangad", Rahvusooper Estonia talveaed, koos Sirje Raudsepa ja Sigrid Huigiga

## Viited
Krušõnivka

**Krušõnivka** (ukraina keeles Крушинівка) on küla Ukrainas Vinnõtsja oblastis Beršadi rajoonis. Elanike arv on 1202.

## Viited
Vijtivtsi (Hmilnõki rajoon)

**Vijtivtsi** (ukraina keeles Війтівці) on küla Ukrainas Vinnõtsja oblastis Hmilnõki rajoonis. Pindala on 4,8 km².
Sosnovõi Bir (Tšuhujivi rajoon)

**Sosnovõi Bir** (ukraina keeles Сосновий Бір) on küla Ukrainas Harkivi oblastis Tšuhujivi rajoonis. Enne 2020. aastal toimunud haldusreformi asus küla Vovtšanski rajoonis. Küla on asutatud 1754. aastal.
Dunántúl

**Dunántúl** (ladina *Transdanubia*, saksa *Transdanubien*, horvaadi *Prekodunavlje* või *Zadunavlje*, slovaki *Zadunajsko*) on ajalooline piirkond Ungaris. Selle piirid on idas ja põhjas Doonau jõgi, lõunas Drava ja Mura jõgi ning läänes Alpide eelmäestik Austria ja Ungari piiril. Dunántúli keskel paikneb Balatoni järv.

Dunántúl hõlmab Győr-Moson-Soproni komitaadi, Komárom-Esztergomi komitaadi, Fejéri komitaadi, Veszprémi komitaadi, Vasi komitaadi, Zala komitaadi, Somogyi komitaadi, Tolna komitaadi ja Baranya komitaadi ning Pesti komitaadi osa, mis jääb Doonaust lääne poole, (varakeskaegne Pilisi komitaat).

## Vaata ka
*Pannoonia
*Lääne-Dunántúl
*Kesk-Dunántúl
*Lõuna-Dunántúl
*Transdanubien (Viini linnaosad Doonau vasakul kaldal)
Sherlock New Yorgis

**"Sherlock New Yorgis"** (originaalpealkiri "Elementary") on USA telekanali CBS krimitelesari. Sarja "Sherlock New Yorgis" loojad on kirjanik Arthur Conan Doyle'i loodud Sherlock Holmesi tegelaskuju toonud tänapäeva New Yorki. 

Sarja peategelased on ekstsentriline, irooniline ja tahumatu Sherlock Holmes, teda mängib Jonny Lee Miller, ja silmapaistvalt viisakas Joan Watson, keda mängib Lucy Liu. Holmes on endine Scotland Yardi nõustaja, kes kolis Suurbritanniast USA-sse, et suruda alla oma heroiinisõltuvust. Brooklyni kutsus ta New Yorgi politseikapten Thomas Gregson, keda kehastab Aidan Quinn. Sarjas töötas ta koos Sherlockiga Scotland Yardis pärast 9/11 rünnakuid. Brooklynis jagab Sherlock elamist Watsoniga, kes algselt oli tema isa rahastatud protežee ning hiljem sai temast Sherlocki õpilane ja partner, kellega koos kuritegudele lahendusi otsida, rakendades nn deduktiivset meetodit.

## Osatäitjad

Krimidraamasarja "Sherlock New Yorgis" on USA-s näidatud viis hooaega. Eestis on telesarja näidanud TV3 ja Sony TV.

### 3. hooaeg Sony TV-s

## Viited

## Välislingid

* Karoliina Vasli, *[http://www.ohtuleht.ee/464725/usa-telesarjas-hakkab-sherlock-holmes-seiklema-21-sajandi-new-yorgis USA telesarjas hakkab Sherlock Holmes seiklema 21. sajandi New Yorgis]*, 15. veebruar 2012
* Elementary
Shawn Mendes

**Shawn Peter Raul Mendes** (sündinud 8. augustil 1998 Torontos Ontario provintsis) on Kanada laulja ja laulukirjutaja. 

2013. aastal alustas ta laulukaverite postitamist videojagamisteenuses Vine. Järgmisel aastal äratasid need mänedžeride Andrew Gertleri ja Ziggy Charetoni tähelepanu, koostöö viis aga plaadistuslepingu sõlmimiseni.  

Ilmusid tema omanimeline EP ja debüütalbum "Handwritten" (2015), millelt pärit singel "Stitches" jõudis USA ja Kanada edetabelites esikümnesse.  

Tema teine album "Illuminate" ilmus 2016. aastal ning singel "Treat You Better" jõudis edetabelis Billboard Hot 100 kuuendale kohale. Mõlemad albumid aga jõudsid edetabelis Billboard 200 esikohale.

## Stuudioalbumid
*"Handwritten" (2015)
*"Illuminate" (2016)
*"Shawn Mendes" (2018)
* "Wonder" (2020)
Rockabye

"**Rockabye**" on briti elektroonilise muusika ansambli Clean Banditi laul, mille esitajateks on Sean Paul ja briti laulja Anne-Marie. "Rockabye" on saadaval allalaaditava muusikafailina, CD-na ja muusikavideona.

***Allalaaditav muusikafail**
#"Rockabye" – 4:11

***CD**
#"Rockabye" – 4:11
#"Rockabye" (Thomas Rasmus Chill Mix) – 3:38

***Allalaaditavad muusikafailid – ''Remixes***
#"Rockabye" (*Jack Wins Remix') – 5:05
#"Rockabye" (*End of the World Remix) – 2:54
#"Rockabye" (Elderbrook'i *Remix*) – 3:28
#"Rockabye" (Thomas Rasmuse Chill Mix) – 3:38.

==Edetabelite info==

"Rockabye" on olnud nädala esikohalaul Austraalia, Austria, Belgia, Hollandi, Iirimaa, Iisraeli, Itaalia, Liibanoni, Läti, Mehhiko, Poola, Rootsi, Saksamaa, Soome, Suurbritannia, Šotimaa, Šveitsi, Taani, Tšehhi, Ungari ja Valgevene edetabelites. 

==Viited==


==Välislingid==
* [https://www.youtube.com/watch?v=papuvlVeZg8 "Rockabye"][[YouTube]]'i muusikavideo
* * [http://www.metrolyrics.com/rockabye-lyrics-clean-bandit.html "Rockabye" laulusõnad]

<small>*Selles artiklis on kasutatud ingliskeelset artiklit :en:Rockabye (song) seisuga 13.02.2017.''
Domino

**Domino** tähendab itaalia keeles 'isand'

*doomino on lauamäng

*Fats Domino, (1928–2017), R&B laulja ja laulukirjutaja
*Domino oli Sofia Coppola lavanimi
*Domino Vitali, Bondi-tüdruk romaanis "Thunderball" (samanimelises filmis oli sama tegelase nimeks Dominique Derval hüüdnimega Domino ning filmis "Never Say Never Again" oli nimeks Domino Petachi) 
*Domino Harvey, pearahakütt

*"Domino", Ivana Massetti erootiline draamafilm Brigitte Nielseniga nimiosas, 1988
*"Domino", Tony Scotti film Domino Harveyst, mille nimiosa mängib Keira Knightley, 2005

*"Domino", Van Morrisoni laul, 1970
*"Domino", Genesise laul, 1986
*"Domino", Kissi laul, 1992
*"Domino", Jessie J laul, 2011
Kodutee

**Kodutee** võib tähendada järgmist:
*Kodutee on koju viiv tee või teekond; kojuminek
*Kodutee (ajakiri, 1943), ilmus Soomes
*Kodutee (ajakiri, 1947), ilmus Rootsis
*...
Something New

*"Midagi uut" (originaalpealkiri "Something New") on Sanaa Hamri romantiline komöödiafilm aastast 2006

*"Something New", ansambli The Beatles Ameerika Ühendriikides avaldatud album aastast 1964
*"Something New", Girls Aloudi laul 2012
Kodutee (ajakiri, 1947)

**Kodutee** oli väliseestlaste ajakiri, mis ilmus 1947. aastal Rootsis Stockholmis. Ajakirja toimetas Imant Rebane. Ajakirja ilmus kaks numbrit. Ajakirjal oli lisa (Tulehoidja), ka seda ilmus kaks numbrit.

## Viited
Otto Nuschke

**Otto Gustav Nuschke** (23. veebruar 1883 Frohburg – 27. detsember 1957 Hennigsdorf) oli Saksa poliitik ja ajakirjanik ning Saksa DV riigitegelane.

Otto Nuschke oli pärit trükikoja omaniku perekonnast. Rahvakooli lõpetamise järel õppis ta aastatel 1897–1901 raamatutrükkimist ja seejärel täiendas ennast Leipzigis Graafiliste Kunstide Akadeemias. 1902–1910 oli ta Marburgis ajalehe Hessische Landeszeitung toimetaja (alates 1904. aastast peatoimetaja). 1910. aastal astus Nuschke liberaalsesse Progressiivsesse Rahvaparteisse. 1910–1915 töötas ta ajalehe Berliner Tageblatt parlamenditoimetajana. 1915–1930 töötas Otto Nuschke vasakliberaalse ajalehe Berliner Volks-Zeitung peatoimetajana. 1918. aastal asutas Nuschke Saksa Demokraatliku Partei. 1919–1920 oli ta sama partei esindajana Weimari Rahvakogu liige. 1921–1933 oli Nuschke Preisi Maapäeva liige, esialgu Saksa Demokraatliku Partei esindajana, pärast Saksa Demokraatliku Partei ühinemist liitlastega 1930. aastal Saksa Riigipartei esindajana. 1931–1933 oli ta lisaks veel ka Saksa Riigipartei ärijuht ja partei ajalehe Deutscher Aufstieg toimetaja. Pärast natsionaalsotsialistide võimuletulekut 1933. aastal visati Otto Nuschke välja Saksa Pressi Riigiliidust ja tal keelati ajakirjanikuna töötamine. Alates 1943. aastast osales ta vastupanuliikumises. Pärast Hitlerile 20. juulil 1944. aastal sooritatud atentaati varjas Nuschke ennast võimude eest.

1945. aastal oli Otto Nuschke üks Kristlik-Demokraatliku Liidu asutajatest Nõukogude okupatsioonitsoonis, ta valiti ka Partei eestseisusse. 1948. aasta septembris sai ta Kristlik-Demokraatliku Liidu esimeheks Nõukogude okupatsioonitsoonis. Alates Saksa DV moodustamisest 1949. aasta oktoobrist oli ta Saksa DV Kristlik-Demokraatliku Liidu esimees. Partei esimehe ametikohale jäi ta kuni oma surmani 1957. aasta detsembris. Alates 1949. aastast oli ta Rahvakoja (parlamendi) liige. 1949. aasta oktoobrist kuni surmani oli ta ka üks Saksa Demokraatliku Vabariigi Ministrite Nõukogu esimehe (valitsusjuhi) asetäitjatest.

## Viited
My Girl

*"My Girl", The Temptationsi laul, mida on kaverdanud paljud artistid
*"My Girl", Madnessi laul

*"Minu tüdruk" (originaalpealkiri "My Girl"), 1991. aasta film, peaosades Anna Chlumsky ja Macaulay Culkin
*"Minu tüdruk 2" (originaalpealkiri "My Girl 2"), järg eelmisele filmile, 1994